b"\n_START_ARTICLE_\nTeta Magda ali Vsi smo ustvarjalci\n_START_SECTION_\nKratka obnova\n_START_PARAGRAPH_\nZgodba govori o gospe Magdi in njeni ne\xc4\x8dakinji, ki pride k njej \xc5\xbeivet po smrti svojih star\xc5\xa1ev. Avtorica v zgodbi opisuje njuno pestro \xc5\xbeivljenje in nevsakdanje dogodke iz \xc5\xbeivljenja gospe Magde. Tako bralci zvemo o Magdinem re\xc5\xa1evanju mladega pijanca, o 'zapu\xc5\xa1\xc4\x8denem' dojen\xc4\x8dku, ki ga teta Magda ho\xc4\x8de posvojiti, o psu Sne\xc5\xbeku, ki je kot po naklu\xc4\x8dju na las podoben sosedinemu izginulemu psu. Knjiga se kon\xc4\x8da z odhodom ne\xc4\x8dakinje v internat, ko obna\xc5\xa1anje tete Magde naredi njuno slovo nekoliko bolj dramati\xc4\x8dno, kot bi bilo potrebno.\n_START_SECTION_\nAnaliza\n_START_PARAGRAPH_\nTeta Magda ali vsi smo ustvarjalci je sodoben mladinski realisti\xc4\x8dni roman, kar se ka\xc5\xbee v tem, da je zgodba postavljena v sodoben \xc4\x8das. Napisana je za mladino in vsebuje le elemente iz realnega \xc5\xbeivljenja. Kraj dogajanja ni to\xc4\x8dno dolo\xc4\x8den, ve\xc4\x8dinoma pa dogajanje poteka v hi\xc5\xa1i tete Magde oz. njeni okolici. Avtorica pi\xc5\xa1e o pestrem \xc5\xbeivljenju tete Magde, ki vedno pripoveduje o nenavadnih stvareh, ki jih je do\xc5\xbeivela. Bralec lahko opazi, da se teta Magda v svojih pripovedovanjih velikokrat povsem zaplete, zato je bralec velikokrat v dvomu ali so pripovedi tete Magde resni\xc4\x8dne ali ne. Zanimiva pa je tudi uvodna beseda Svetlane Makarovi\xc4\x8d, ko pisateljica pi\xc5\xa1e o 'zlonamernem naklju\xc4\x8dju pri podobnosti kogarkoli s komerkoli'. Zato se lahko bralec pravzaprav \xc5\xbee od za\xc4\x8detka spra\xc5\xa1uje, ali je avtori\xc4\x8dina zgodba vsaj delno biografska ali ne.\n_START_SECTION_\nKnji\xc5\xbeevne osebe\n_START_PARAGRAPH_\nGlavna knji\xc5\xbeevna oseba je Teta Magda, ki je posebna \xc5\xbeenska dobrega srca, a se zelo trudi, da bi to skrila pred svojo ne\xc4\x8dakinjo in svojimi prijatelji. Je druga\xc4\x8dna in nekonvecionalna._NEWLINE_Stranske knji\xc5\xbeevne osebe pa so Magdina ne\xc4\x8dakinja, opravljiva soseda gospodi\xc4\x8dna Pavlina, gospa Vera, gospa Merja\xc5\xa1\xc4\x8deva, gospa Kun\xc4\x8deva, gospod Poglajen in njegov ne\xc4\x8dak Frk ali druga\xc4\x8de imenovan tudi Fi\xc4\x8d, Pokora ali Huligansko seme."